laion/Wikipedia-Exotic huggingface dataset:
ורנר יונק

ורנר יונק (בגרמנית: Werner Junck;‏ 28 בדצמבר 1895 – 6 באוגוסט 1976) היה גנרל גרמני בלופטוואפה במהלך מלחמת העולם השנייה והמפקד של פיקוד האוויר עיראק. הוא טען ל-5 ניצחונות מהאוויר במהלך מלחמת העולם הראשונה. יונק נולד במגדבורג, פרובינציית סקסוניה, ממלכת פרוסיה, הקיסרות הגרמנית, ב-28 בדצמבר 1895. הוא התעניין בתעופה לפני מלחמת העולם הראשונה, ולמד לטוס בשנת 1913. עם זאת, הוא נכנס לשירות צבאי כקצין ארטילריה עם תחילת מלחמת העולם הראשונה. בשנת 1916 הוא הוצב במחלקת התעופה ה-33 של כוחות האוויר. באוקטובר 1916, בזמן ששכוחות האוויר הפך לשירות האוויר הגרמני, הועבר יונק לטייסת הקרב ה-8. הוא השיג את הניצחון האווירי הראשון שלו ב-24 באפריל 1917, הפלת FE.2d בריטי מזרחית לאיפר. הוא מונה למפקד הטייסת ב-4 באפריל 1918 ונשאר בתפקידו עד סוף המלחמה. יונק נפצע שלוש פעמים והפיל ארבעה מטוסי ספאד בצפון צרפת לפני שביתת הנשק. חמשת הניצחונות שלו הפכו אותו לאלוף הפלות. שלוש הפציעות שלו העניקו לו אות הפציעה בכסף. ורנר יונק היה אחד המדריכים בבית הספר הסודי לטייסי קרב של הלופטוואפה בברית המועצות בין השנים 1925–1928. יונק השתתף גם בתחרות המטוסים הבינלאומית הראשונה של FAI, ובתחרויות השלישית והרביעית 1929 (מקום 27) אתגר 1932 (מקום 14) ואתגר 1934 (מקום 6). בשנת 1934 הצטרף ללופטוואפה בדרגת מיור. בין השנים 1938–1939 הוא פיקד על טייסת הקרב ה-334 בדרגת אוברסט-לויטננט. תפקידו הידוע ביותר של יונק במלחמת העולם השנייה היה פיקוד על כוחות האוויר עיראק, הרכיב האווירי של המטה המיוחד F, משלחת צבאית שנשלחה לעיראק במאי 1941 כדי לסייע לממשלת המורדים של ראשיד עלי לאחר שהדיחו את המשטר הפרו-בריטי בחודש הקודם. ב-29 במאי הם נסוגו מהארץ. בהמשך המלחמה הוא הוביל כוחות בלחימה נגד כוחות בעלות הברית בנורמנדי, וב-9 ביוני 1944 קיבל על פעולותיו את עיטור צלב האבירים של צלב הברזל. בשנת 1960 הוא מונה ליו"ר הכבוד של Gemeinschaft der Jagdflieger, התאחדות טייסי הקרב. ב-6 באוגוסט 1976 מת יונק בביתו במינכן. מדיה וקבצים בנושא ורנר יונק בוויקישיתוף Obermaier 1989, p. 141. Franks et al 1993, p. 139. The Aerodrome website page on the Wound Badge Les ailes n° 692, 20 aout 1934, page 6 1934 "Namhafte Persönlichkeiten". Gemeinschaft der Flieger deutscher Streitkräfte e.V. (בגרמנית). נבדק ב-7 בפברואר 2014. {{cite web}}: (עזרה)
שארית יהודה

שארית יהודה הוא ספר הלכתי, בלשון הקודש, שמרכז את חיבורי רבי יהודה לייב (המהרי"ל) רבה של ינוביץ'. הספר מכיל ביאור בהלכות מליחה ותשובות בכל חלקי השולחן ערוך. הספר כולל תשובות לשאלות בהלכה בארבעת חלקי השולחן ערוך. חלק מהשאלות שנשאל באו לבאר דעת אחיו אדמו"ר הזקן בשולחן ערוך שלו, תקנותיו, וטעמו בנוסח הסידור. בתשובותיו מוסר המהרי"ל שמועות ששמע מאדמו"ר הזקן. תשובות אחדות כתב בכמה מהדורות ונדפסו כולם. בנוסף לתשובות מופיעים בספר גם: הלכות מליחה. פנים הספר הוא שולחן ערוך (של ההבית יוסף) עם הגהות הרמ"א ובאר הגולה (רבקש). תחתם בא חיבור המהרי"ל בצורת הערות וכולל פירוש, טעמי ההלכות וקיצור הלכות מנושאי כלי השו"ע. הלכות ציצית משו"ע סימן ח' ומתחתם "קיצור דברי ראשונים ואחרונים" מהמהרי"ל. חידושים על גמרא (ז' סימנים). הערות לכמה סימנים בשולחן ערוך הרב. שער השמועה - (י' סימנים) שמועות והנהגות - רובם מאדמו"ר הצמח צדק. כתביו ההלכתיים של יהודה לייב מיַנוֹבִיץ' נקבצו ויצאו לאור לראשונה בוילנא בשנת 1841, בספר בשם "שארית יהודה", על ידי נכדו הרב זאב וואלף. בשנת 1957 הרבי מלובביץ ערך והוציא לאור מהדורה שנייה בשני חלקים ויצא לאור בהוצאת ספרים קה"ת, החלק ראשון הוא דפוס צילום מהמהדורה הראשונה, ובחלק השני הוספות שו"ת חדשות מכתבי יד חדשים שנמצאו, ראשי פרקים מתולדות חייו של יהודה לייב ותוספת הערות וציונים (בעיקר לנושא הנידון בשו"ת צמח צדק). מהדורה שלישית מחודשת, בכרך אחד, גם זו על ידי הוצאת קה"ת, נערכה על ידי הרב שלום בער לוין והרב יצחק וילהלם ויצאה לאור בשנת 2009. במהדורה החדשה נסדר הספר מחדש, נוספו סימנים חדשים שנדפסו במקומות שונים ומכתבי יד, ובשולי הגיליון באו מראי מקומות וציונים. בסוף הספר באו מפתחות. באדר א' תשפ"ב (פברואר 2022) העלתה ספריית חב"ד לאתר האינטרנט של הספרייה סריקה מכתב ידו, מאוסף כתבי היד של הספרייה, של כתב היד המקורי ממנו נערך הספר. יהודה ליב בן ברוך, מינוביץ, שארית יהודה, ‏ברוקלין תשסט, באתר היברובוקס הספר באתר ספריית חב"ד, מהדורת טקסט שו"ת "שארית יהודה" למהרי"ל מיאנאוויטש - סקירה, בארכיון האינטרנט מאתר שטורעם (‏שטורעם‏ (Q125938979)) שארית יהודה (PB) שו"ת "שארית יהודה" למהרי"ל מיאנאוויטש ● סקירה בן הרב ישעיה בנו של המהרי"ל [דרוש מקור] ספר שארית יהודה (חב"ד) - ווילנא, תר"א - מהדורה ראשונה במהדורה זו נשמטו תולדות חייו של המהרי"ל 238
תיאטרון לנסובייט

תיאטרון לנסובייט (רשמית: ""התיאטרון הפטרבורגי על שם לנסובייט", ברוסית: Санкт-Петербургский театр им. Ленсовета) היא תיאטרון בעיר סנקט פטרבורג, רוסיה. התיאטרון הוקם בשנת 1929 בשם "התיאטרון הצעיר" ושמו שונה ל"תיאטרון החדש" בשנת 1933, ולבסוף כונה "התיאטרון הסובייטי של לנינגרד" (לנסובייט בקיצור) בשנת 1939 ומכאן שמו. חברת השחקנים וההנהלה המנהלת את התיאטרון מתוקצבת מכספי התקציב הפדרלי של רוסיה באמצעות משרד התרבות הרוסי. מאז 1945 התיאטרון ממוקם בוולדימירסקי פרוספקט 12 בסנקט פטרבורג. התיאטרון ממוקם בבית אחוזה שהוא ציון דרך היסטורי מהמאה ה-19 שנבנתה עבור המשפחות קורסקוב והנסיך גוליצין. האחוזה הייתה אז בבעלות "אגודת המנהלים והסוחרים" לפני המהפכה הקומוניסטית בשנת 1917. הבניין הולאם ותוחזק על ידי הממשלה הסובייטית, כמה שיפוצים ושיחזורי פנים וחזית נעשו במהלך שנות השלושים של המאה העשרים ועד לשנות השמונים. לאחר קריסת ברית המועצות, המצב הכלכלי השתנה באופן דרמטי והבניין הפך לאטרקטיבי עבור עסקים ומסעדות פרטיות רבות. עם זאת, הממשלה הרוסית עדיין החזיקה בבעלות על המבנה והמשיכה לתמוך בתיאטרון באמצעות סבסוד הלהקה וניהול הבמה, וכן במימון שיפוץ פנימי וחיצוני בשנים 2000–2010. בתום השיפוץ הועבר המבנה לבעלות העיר סנקט פטרבורג והעירייה. משנת 2020, קומת הקרקע משרתת שתי מסעדות וחנות מזכרות. התיאטרון משתמש בבמה המרכזית עם אולם עבור 900 מושבים ובבמה הקטנה עם אולם ל-150 מושבים. איסאק קרול (1933–1937) בוריס סושקביץ' (1937–1946) ניקולאי אקימוב (1949–1956) איגור ולדימירוב (1960–1996) ולדיסלב פזי (1996–2006) יורי בוטוסוב (1996–2017) לריסה לופיאן (2019–ואילך) אליסה פריינדליך אלכסיי פטרנקו איגור ולדימירוב מיכאיל בויארסקי פיוטר שלוחונוב ילנה סולוביי קונסטנטין חבנסקי מיכאיל פורצ'נקוב אנה קובאלצ'וק אנדריי זיברוב לריסה לופיאן סמיון סטרוגצ'וב 1990 ההצגה "פוטו פיניש" מאת פיוטר יוסטינוב בכיכובם של פטר שלוחונוב וילנה סולוביי. 1997 מחכים לגודו של סמואל בקט בכיכובם של קונסטנטין חבנסקי ומיכאיל פורצ'נקוב 2009 "רגשות מעורבים" של ריצ'רד באר בכיכובם של מיכאיל בויארסקי ולריסה לופיאן. מדיה וקבצים בנושא תיאטרון לנסובייט בוויקישיתוף אתר האינטרנט הרשמי של תיאטרון לנסובייט אתר רשמי תיאטרון לנסובייט הפטרבורגי באתר התיאטראות הרוסי הממלכתי ROSTEATR.ru תיאטרון לנסובייט, ביישום טלגרם תיאטרון לנסובייט, ברשת החברתית VK תיאטרון לנסובייט, סרטונים בערוץ היוטיוב The Lensovet Theatre history. История театра. Санкт-Петербургский театр им. Ленсовета
ורנר קייזר

ורנר קייזר (בגרמנית: Werner Kaiser; ‏7 במאי 1926 – 11 באוגוסט 2013) היה אגיפטולוג גרמני. קייזר נולד במינכן. לאחר שירותו הצבאי למד אגיפטולוגיה וארכאולוגיה פרהיסטורית באוניברסיטת מינכן וזכה בתואר דוקטור. כדוקטור היה מרצה באוניברסיטת היידלברג. בפברואר 1962 מונה למנהל המוזיאון המצרי שבברלין המערבית. באוקטובר 1967 נפתח המבנה החדש של המוזיאון, במקום שבו שכנו "מבני שטילר", מגורי המשמר האישי של קיסר גרמניה, מול ארמון שרלוטנבורג. מדצמבר 1967 עד 1989 הוא היה המנהל הראשון של מחלקת קהיר במכון הארכאולוגי הגרמני (אנ'). במסגרת מחקרו, הניח קייזר בסיס לכרונולוגיה במעבר בין התקופה הקדם-שושלתית לראשית תקופת המלוכה במצרים. מחקריו פתחו את הדלת לחפירות חדשות, בפרט בדלתא של הנילוס, וכך סייעו לפיתוח המחקר על תקופה זו של ההיסטוריה המצרית העתיקה. בפרט, החפירות ביב נובעות באופן ישיר ממחקריו של קייזר. בנוסף עסק בהיבטים אמנותיים של ההיסטוריה, בעיקר בפיסול, וכן באורבניזם. קייזר היה חבר בהתכתבות באקדמיה הבווארית למדעים ואמנויות (אנ') (1984) ובאקדמיה למדעים ולאמנויות של גטינגן (אנ') (1991). הוא היה חבר מלא במכון הארכאולוגי הגרמני, במכון האוסטרי לארכאולוגיה ובמכון ד'אז'יפט (אנ'). הוא קיבל כמה פרסים, כולל הצלב הכבוד הגדול של הרפובליקה הפדרלית הגרמנית. Zur inneren Chronologie der Naqadakultur. In: Archaeologia Geographica. Bd. 6 (1957), S. 69–77. עם גינטר דרייר (Günter Dreyer): Zu den kleinen Stufenpyramiden Ober- und Mittelägyptens. In: Mitteilungen des Deutschen Archäologischen Instituts, Abteilung Kairo. Bd. 36 (1980), S. 45. Zum Siegel mit frühen Königsnamen von Umm el-Qaab. In: Mitteilungen des Deutschen Archäologischen Instituts, Abteilung Kairo. Bd. 43 (1986). Zur Nennung von Sened und Peribsen in Sakkara. In: Göttinger Miszellen. Bd. 122, 1991, ISSN 0344-385X. Festschrift für Werner Kaiser (= Mitteilungen des Deutschen Archäologischen Instituts, Abteilung Kairo. Bd. 47). Von Zabern, Mainz 1991, ISBN 3-8053-1205-9, S. XII–XV (Schriftenverzeichnis; mit Bild). ערך זה הוא קצרמר בנושא גרמנים. אתם מוזמנים לתרום לוויקיפדיה ולהרחיב אותו.
עוקצנית

עוקצנית היא עשב רב-שנתי ממשפחת הורדיים שגדל בתנאי אחו לח. במקור מאירופה ומערב אסיה, הופץ גם לצפון אמריקה. גבעולי העוקצנית אדמדמים או לפעמים סגלגליים, ישרים ומגיעים לגובה 1–2 מטר. העלים חלקים וכהים מצד אחד ופרוותיים ובהירים מהצד השני. תפרחת צביר פרחים קטנים ועדינים בצבע שמנת עם 5 עלי כותרת בעלי ריח מתקתק ונעים הפורחת מתחילת הקיץ עד תחילת הסתיו. בפסקה זו אין מקורות ביבליוגרפיים כלל, לא ברור על מה מסתמך הכתוב בה וייתכן שמדובר במחקר מקורי, וכן יש לקחת בחשבון שבהעדר מקורות מדובר במידע רגיש יותר המועד יותר למניפולציות. אנא שקלו לשפר את אמינות הפסקה באמצעות הבאת מקורות לדברים ושילובם בגוף הפסקה בצורת קישורים חיצוניים והערות שוליים. העוקצנית בעלת תכונות ארומטיות נעימות ולכן משולבת לתיבול יינות, בירות, ריבות, חליטות ובשמים. מהשורש ניתן ליצור צבע שחור. בשל תכונות רפואיות הרבות[דרוש מקור] העוקצנית היא רכיב בתרופות מסורתיות והומאופתיות. חליטה של הפרחים משמשת ברפואה העממית לטיפול בראומטיזם, שיגדון, דלקות וחום. הרכבה הכימי כולל חומצה סליצילית, פלבונואידים, גליקוזיד, שמנים אתריים וטאנין. בשנת 1897 פליקס הופמן סינתז לראשונה גרסה רפואית יציבה ושימושית של חומצה אצטילסליצילית (ASA) מהעוקצנית, גרסה זו גרמה לפחות תופעות לוואי עיכוליות מחומצה סליצילית טהורה והיום מוכרת בשם אספירין[דרוש מקור]. בשפות אירופיות העוקצנית מכונה "מלכת האחו" וגם "Meadowsweet". מדיה וקבצים בנושא עוקצנית בוויקישיתוף עוקצנית, באתר ITIS (באנגלית) עוקצנית, באתר NCBI (באנגלית) עוקצנית, בבסיס הנתונים ARKive (באנגלית) עוקצנית, באתר האנציקלופדיה של החיים (באנגלית) עוקצנית, באתר Tropicos (באנגלית) עוקצנית, באתר GBIF (באנגלית) עוקצנית, באתר The Plant List (באנגלית) עוקצנית, באתר IPNI (באנגלית) עוקצנית באתר הרשימה האדומה של IUCN
אוולינה ליסובסקה

אוולינה מוניקה ליסובסקה (בפולנית: Ewelina Monika Lisowska; נולדה ב-23 באוגוסט 1991 בוורוצלב) היא זמרת-יוצרת פולנייה. בשנת 2011 השתתפה בתוכנית הכישרונות הפולנית Mam talent! ששודרה על ידי TVN. שנה לאחר מכן, השתתפה ב"אקס פקטור פולין" והגיעה לחצי הגמר, אותו סיימה במקום הרביעי. כתוצאה מכך, היא חתמה על חוזה הקלטות בחברת התקליטים יוניברסל מיוזיק פולסקה. המיני-אלבום הראשון שלה, Ewelina Lisowska, יצא לאור ב-7 באוגוסט 2012. הסינגל המוביל מתוכו, "Nieodporny rozum" הגיע למקום הראשון במצעד השירים הפולני במשך ארבעה שבועות. הקליפ, שבוים על ידי דריוש שרמנוביץ', נצפה בלמעלה מ-10.9 מיליון פעמים ביוטיוב. בתחילת 2013, אלבום הבכורה שלה הופץ ברחבי העולם. הסינגל המוביל "W stronę słońca" יצא לאור ב -10 בדצמבר 2012. תוך עשרה ימים, הקליפ שלו נצפה ביותר מ-2.5 מיליון פעמים ביוטיוב, דבר שהפך אותו לקליפ ה-62 הנצפה ביותר ביוטיוב מבחינה סטטיסטית באותה העת. בסך הכל, קליפ המילים שלו נצפה בלמעלה מ-16.1 מיליון פעמים. קליפ נוסף שלו יצא לאור ב-4 בפברואר 2013. אלבומה Aero plan יצא לאור ב-7 במאי 2013. הסינגל השני מתוכו "Jutra nie będie" הופץ עם קליפ נלווה ב-26 באפריל 2013. מדיה וקבצים בנושא אוולינה ליסובסקה בוויקישיתוף אוולינה ליסובסקה, באתר AllMusic (באנגלית) אוולינה ליסובסקה, באתר MusicBrainz (באנגלית) אוולינה ליסובסקה, באתר דיזר אוולינה ליסובסקה, באתר Discogs (באנגלית)
יונדאי i30 N

יונדאי i30 N (באנגלית: Hyundai i30 N) היא מכונית ספורט במרכב האצ'בק, בעלת חמישה מקומות ישיבה, שמיוצרת על ידי יונדאי N משנת 2017. היא הוצגה בתערוכת הרכב של פריז בספטמבר 2017, והגיעה לישראל בינואר 2019. היא המכונית הראשונה של יונדאי N. היא מהווה כגרסת הספורט ליונדאי i30. היא כוללת מנוע בנזין בנפח 2.0 ליטר טורבו המספק כ-250 כ"ס ב-6,000 סל"ד או 280 כ"ס. תיבת הילוכים כפולת מצמדים בעלת שמונה הילוכים או תיבת הילוכים ידנית בעלת שישה הילוכים. התאוצה מ-0 ל-100 קמ"ש אורכת 5.9 או 5.4 שניות והמהירות המרבית עומדת על 250 קמ"ש. בספטמבר 2020 עברה ה-i30 N מתיחת פנים, שכללה הוספת 5 כ"ס לגרסה הבכירה של המנוע, הוספת תיבת הילוכים כפולת מצמדים שמונה הילוכים למנוע, שיפורים במערכות הנהיגה, עיצוב חדש וספורטיבי יותר, חישוקים קלים יותר להורדת המשקל, שימוש בסיבי פחמן בחלקי הרכב להורדת המשקל והוספת אופציה למושבי ספורט. היא גרסה בעלת עיצוב של מכונית מרוץ, מכוונת למסלול. היא כוללת שימוש נרחב בקרבון וסיבי פחמן להורדת המשקל, משקל המכונית ירד ב-50 ק"ג. ההאצה מ-0 ל-100 אורכת 6.0 שניות. היא הוצגה בספטמבר 2019. היא מהדורה מוגבלת (800 יחידות) ל-i30N שנחשפה ב-2 במאי 2022. היא כוללת שיוניים עיצוביים בלבד וללא שינויים מכנים. השינויים בעיצוב החיצוני כוללים חישוקי ברונזה בקוטר 19 אינץ'. רוכשי הדגם יוכלו לבחור מבין צבע חיצוני שחור או לבן פנינה ועבור מהדורת דרייב-N יונדאי הוסיפה פסי קישוט צבועים באדום וברונזה לאורך תחתית המרכב. השינויים בעיצוב הפנימי כוללים גלגל הגה בעיטוף של אלקנטרה ותפירה באדום השילוב הזה נמצא גם על המושבים, מוט ההילוכים והמשענת המרכזית. בנוסף ישנם חגורות בטיחות בצבע אדום, כפתורי N על ההגה בצבע אדום ועוד. יונדאי i30 N מתיחת פנים שנת 2020 יונדאי i30 N Project C מדיה וקבצים בנושא יונדאי i30 N בוויקישיתוף אתר האינטרנט הרשמי של יונדאי i30 N ה- GTI של יונדאי: יונדאי i30 N נחשפת, באתר קארטיוב, ‏13 ביולי 2017 יונדאי i30N בישראל - האצ׳בק ופאסטבק במחיר החל מ-239,900 שקל, באתר קארטיוב, ‏20 בינואר 2019 מתיחת פנים: 2021 יונדאי i30N החדשה נחשפת, באתר קארטיוב, ‏24 בספטמבר 2020 מהדורה קלת משקל: יונדאי i30 N Project C, באתר קארטיוב, ‏10 בספטמבר 2019 cartube, מהודה מוגבלת: 2022 יונדאי i30N Drive-N, באתר cartube
גזה וצ'אי

גזה וצ'אי (במקור וייסברגר, בהונגרית: Vecsei Géza; קישווארדה, 23 אוגוסט 1902 – בודפשט, 2 במאי 1960) היה מהנדס חשמל, ממציא יהודי-הונגרי זוכה פרס קושוט (1954), הפרס היוקרתי ביותר בהונגריה (מוענק כל שנה לכ-15–20 אנשים) בדומה לפרס ישראל. גזה וצ'אי נולד במשפחה יהודית בעיירה שבה כ-25% מהתושבים היו יהודים. אביו היה וינצה וייסברגר, מנהל חוות בעלי חיים ואמו ינקה רייזמן. את לימודיו הטכניים סיים באוניברסיטה בגרמניה. בשנות העשרים של המאה העשרים התחיל לעבוד ב"מפעלי החשמל האיוש וסאנטו", שם הפך במהרה לראש מחלקת ייצור של מוני החשמל. בשנת 1930, ברובע 6 בבודפשט התחתן עם ארז'בט, בתם של אנדרה קלמן ושל תרזיה הוכברגר. בשל יהדותו פרנסתו נפגעה קשה במלחמת העולם השנייה, אך הוא הצליח לשרוד את השואה. זמן קצר לאחר מכן, בשנת 1945, הוא מונה למנהל הטכני של מפעל ברזל בעיר הולדתו. כשהוקם מפעל מוני החשמל של גנץ בגדלה, וצ'אי מונה למעצב הראשי של המפעל. כאן הוא פיתח את המצאתו עם עמיתו המהנדס. הוא נפטר בבודפשט בגיל 57. המצאתו הוא מונה החשמל החדש, עליו קיבלו את פרס קושוט ביחד עם עמיתו, המהנדס פרנץ מונדל. זה היה סוג חדש של מונה צריכה שנתגלה כאחד הראשונים והמתקדמים בעולם והפך במהירה לאחד מפרטי הייצוא ההונגרי המבוקשים בכל העולם. לקסיקון ביוגרפי הונגרי הנדסת חשמל - PDF לוח שנה של מדענים גזה וצ'אי בלקסיקון הביוגרפי Arcanum MTVA Archivum - גזה וצ'אי "Születési bejegyzése a kisvárdai polgári születési akv. 262/1902. folyószáma alatt". "Halotti bejegyzése a Budapest II. kerületi polgári halotti akv. 382/1960. folyószáma alatt". "Házasságkötési bejegyzése a Budapest VI. kerületi polgári házassági akv. 1377/1930. folyószáma alatt".
גלעד לוי

גלעד לוי (נולד ב-3 ביולי 2002) הוא כדורסלן ישראלי, המשחק בעמדת הסנטר בהפועל עפולה . לוי גדל באשדוד במשפחה דתית לאומית. אביו בן למשפחה מיהדות תימן ואילו אמו היא בת להורים מיהדות אלג'יריה. הוריו של לוי גבוהים מאוד, אביו בגובה 1.93 מ' ואילו אמו בגובה 1.90 מ'. ללוי שלושה אחים, אוראל, יוגב ונבו שלושתם גבוהים מאוד וגם שחקני כדורסל: אוראל הבכור בגובה 2.17 מ', יוגב בגובה 2.10 מ' ונבו הצעיר בן ה-16 (2022) בגובה 2.02 מ'. בכך משפחתו היא המשפחה הגבוהה בישראל ומהגבוהות ביותר בעולם וגלעד הוא הישראלי הגבוה ביותר. בגיל חמש החל לוי לשחק כדורסל במחלקת הילדים של הפועל אשדוד. כבר מגיל קטן הוא התאמן עם שחקנים אשר בוגרים ממנו בשנתיים. בגיל 14 עבר לוי לאקדמיה של הפועל גלבוע מעיינות, קבוצת הנוער של הפועל גלבוע גליל. בשנת 2017 במהלך משחק נערים, צולם לוי לוקח ריבאונד, רץ עד לצד השני ומסיים בהטבעה. סרטון זה זכה לחשיפה רבה, מה שנתן ללוי הכרה רבה וסוכנים רבים החלו להגיע למשחקים שלו. ב-21 ביוני 2018, עבר לוי לאקדמיה של אסטודיאנטס מדריד הספרדית. ב-4 ביוני 2020 חתם לוי עד תום העונה בהפועל גלבוע גליל, אך מפני שלא התקבלו כל המסמכים מאסטודיאנטס הוא לא היה יכול לשחק. ב-19 באוגוסט 2020 עלה לוי לבוגרים של אסטודיאנטס, אך בהמשך עבר לקבוצת המילואים של הקבוצה מהליגה הרביעית ולסירוגין התאמן עם הקבוצה הראשית. בתום העונה עלה לוי עם קבוצת המילואים ליגה, כשבמשחק הגמר הוא קלע 12 נקודות והוריד 16 ריבאונדים. בטורניר העלייה העמיד לוי ממוצעים של 17.3 נקודות ו-13.0 ריבאונדים, כשבסופה הוא נבחר לשחקן המצטיין של הטורניר. ב-6 ביולי 2022 חתם לוי בהפועל ירושלים לארבע שנים. ב-20 ביולי 2023 הושאל לוי להפועל באר שבע דימונה. ב-27 ביולי 2024 חתם בהפועל עפולה לעונה עפים לשמים: תכירו את המשפחה הגבוהה בישראל הכובשת את ענף הכדורסל, באתר "אשדודי - יש לנו חדשות בשבילך" האשדודי הענק בחצי גמר אליפות אירופה: הכירו את גלעד לוי, באתר "אשדוד-נט: ה-DNA של העיר" ברק חקלאי, "הדבר הגדול הבא: גלעד לוי":התקווה של הכדורסל הישראלי, באתר ynet, 25 בדצמבר 2019 בן מיטלמן, ‏מנפצים את התקרה | הכירו את המשפחה הכי גבוהה בישראל, באתר ‏מאקו‏, 21 באוגוסט 2022 ברק חקלאי, גלעד לוי חתם באסטודיאנטס, באתר ynet, 21 ביוני 2018 אור שקדי‏, הפועל גלבוע/גליל: גלעד לוי חתם עד לסיום העונה, באתר וואלה, 4 ביוני 2020 יעקב מאיר, גלעד לוי בסגל הקבוצה הבוגרת של אסטודיאנטס, באתר ישראל היום, ‏19 באוגוסט 2020 יעקב מאיר, גלעד לוי ישחק בתקופה הקרובה עם אסטודיאנטס ב', באתר ישראל היום, ‏7 באוקטובר 2020 "החומה של אסטודיאנטס": גלעד לוי הצטיין, עלה ליגה והרשים את הספרדים, באתר וואלה, 19 במאי 2021 יעקב מאיר, גלעד לוי חתם בהפועל ירושלים, באתר ישראל היום, ‏6 ביולי 2022 עמרי מנהיים, רשמי: גלעד לוי הושאל להפועל באר שבע, באתר ספורט 5, ‏20 ביולי 2023
הטרוטרוף

הטרוטרוף ("heterotroph"‏ – ἕτερος ביוונית פירושו: "שונה, אחר", ו-"τροφή" פירושו: "תזונה") מתייחס ליצור אשר מוכרח לצרוך תרכובות אורגניות מן הסביבה כדי להתקיים (ולכן הטרוטרופים מכונים גם "צרכנים"). התרכובות האורגניות אותן צורכים יצורים אלו משמשות לבניית התאים המרכיבים את הייצור, על כל מיליוני החומרים המצויים בהם. למושג הטרוטרוף אין קשר להפקת אנרגיה בתא. רוב היצורים בעולם, ובכללם האדם, הם הטרוטרופים; היצורים שאינם הטרוטרופים נקראים אוטוטרופים. יצורים אלו מסוגלים לנצל את הפחמן הדו-חמצני המצוי באוויר לשם ייצור התרכובות המרכיבות את התא. היצורים האוטוטרופים היחידים הם רוב הצמחים וקבוצות מסוימות של חיידקים ופרוטיסטים וגם אצות. הצמחים, למשל, לוקחים פחמן דו-חמצני מהאוויר ומים מהקרקע ומרכיבים מהם גלוקוז, באמצעות אנרגיית האור בתהליך הפוטוסינתזה ("הטמעה", בעברית), תרכובת אורגנית פשוטה ממנה ניתן ליצור חומרים רבים אחרים המרכיבים את תאי הצמח. היות שהמקור לתרכובות אורגניות בטבע הוא היצורים האוטוטרופים, הרי שכל היצורים ההטרוטרופים למעשה תלויים באוטוטרופים. הטרוטרופים יכולים להיות ראשוניים – כאלו הצורכים באופן ישיר יצורים אוטוטרופיים, או שניוניים – כאלו הצורכים יצורים הטרוטרופים אחרים. הצרכנים הראשוניים ידועים יותר כייצורים צמחוניים, ואילו השניוניים – כטורפים. היצורים ההטרוטרופים מתחלקים לשתי קבוצות, לפי האופן בו הם מפיקים אנרגיה: כמואורגנוטרופיים (Chemoorganoheterotrophs או organotrophs או Chemoheterotrophs) מפיקים אנרגיה מפירוק תרכובות אורגניות, כגון שומנים וחלבונים מצמחים או מבעלי חיים. רוב היצורים בעולם הם כמוהטרוטרופים. פוטוהטרוטרופים (Photoheterotrophs) מפיקים אנרגיה בנצלם את האנרגיה שבאור השמש. שילוב מטבוליזם (חילוף חומרים) נדיר למדי, וחיידקים ארגמניים הם היצורים הפוטוהטרוטרופים היחידים. (אופן הפקת האנרגיה מצוין, אם כן, בעזרת הקידומת כמו- או פוטו-; המילים הטרוטרוף ואוטוטרוף כלשעצמן אינן קשורות, כאמור, להפקת אנרגיה). הטרוטרוף, באתר אנציקלופדיה בריטניקה (באנגלית)
Whole Lotta Money

"Whole Lotta Money" הוא סינגל שהוקלט על ידי הראפרית האמריקאית ביה. השיר יצא לאור ב-18 במאי 2021, על ידי חברת התקליטים אפיק רקורדס, כסינגל החמישי מתוך המיני-אלבום שלה, For Certain. הקליפ של השיר יצא לאור ב-8 באפריל 2021. בעקבות ההצלחה הוויראלית בפלטפורמת המדיה החברתית טיקטוק, הודיעה ביה על צאת גרסת רמיקס לשיר יחד עם הראפרית ניקי מינאז'. ב-9 ביולי 2021, הוציאה ביה את הרמיקס הרשמי של השיר, בו משתתפת הראפרית האמריקאית ניקי מינאז'. יום לפני צאת השיר, שיתפה מינאז' ברשתות החברתיות שתכריז למחרת בשידור חי באינסטגרם שלה משהו חשוב מאוד. בליל צאת השיר היא הכריזה בשידור חי, יחד עם ביה, על צאתו של הרמיקס. מידע על הסינגל "Whole Lotta Money" באתר מיוזיק בריינז מילות השיר "Whole Lotta Money" באתר Genius סרטון השיר "Whole Lotta Money" באתר יוטיוב Powell, Jon (2021-07-09). "Nicki Minaj jumps on Bia's "Whole Lotta Money (Remix)"". Revolt.tv. נבדק ב-2021-07-11. ביה, ניקי מינאז', לונדון ג'ה, רודריק דוס ג'וניור, טי רומנו Méndez, Chris Malone. "Nicki Minaj Blesses BIA on 'Whole Lotta Money' Remix". Forbes. נבדק ב-2021-07-11. Legaspi, Althea; Legaspi, Althea (2021-07-09). "Nicki Minaj Links Up With Bia for 'Whole Lotta Money' Remix". Rolling Stone. נבדק ב-2021-07-11. "For Certain". נבדק ב-2021-07-11 – via Spotify. "Top 40 Rhythmic Future Releases | R&B Song and Hip-Hop Music Release Dates | ..." All Access. 2021-04-28. נבדק ב-2021-07-11. Sinha, Charu (2021-07-09). "Nicki Minaj Joins Bia on 'Whole Lotta Money' Remix". Vulture. נבדק ב-2021-07-11.
איום (הפחדה)

איום היא התנהגות מכוונת אשר "גורמת לאדם בעל רגישות רגילה" לחשוש מפציעה גופנית או מטראומה נפשית. התנהגות זו לא חייבות לגרום לקורבן להרגיש אימה או תבהלה. במספר מדינות בארצות הברית, הפחדה היא עבירה פלילית. בישראל, איום נחשב בהתאם לסעיף 192 של חוק העונשין: ”המאיים על אדם בכל דרך שהיא, בפגיעה בגופו, בחירותו, בשמו הטוב או בפרנסתו שלו או של אדם אחר, הן במטרה להפחיד, להזיק או להקניט – דינו מאסר שלוש שנים”. התנהגויות מאיימות עשויות להיגרם מדחף תחרותי נורמלי לדומיננטיות. לחלופין, איום עשוי לנבוע מסוג החברה בה אנשים מגיעים, מכיוון שבני אדם בדרך כלל אינם ששים לעסוק בעימות או לאיים באלימות. כמו כל התכונות ההתנהגותיות, היא קיימת בביטוי גדול יותר או פחות אצל כל בני האדם, אך עשויה גם להיות "התנהגות מתגמלת" משמעותית. תאורטיקנים התנהגותיים רואים, לעיתים קרובות, התנהגויות מאיימות כתוצאה מאיום של אחרים, כולל הורים, מורים, חברי משחק ואחים. "שימוש בכוח מוצדק כאשר אדם סבור באופן סביר כי יש צורך בהגנה עצמית או על אחר מפני שימוש מיידי בכוח בלתי חוקי." איום עשוי להיות במודע או שלא במודע. אנשים שמאיימים במודע עשויים לעשות זאת כתוצאה מתפיסה רציונליסטית אנוכית, תועלת או העצמה עצמית. איום הקשור לדעות קדומות ולאפליה עשוי לכלול התנהלות "שמעצבנת, מאיימת, מבהילה או מעיבה על אדם שחושש לשלומו ... בגלל אמונה או תפיסה באשר לגזע, צבעו, מוצאו הלאומי, מוצאו, מגדרו, דתו, פרקטיקה דתית, גיל, מוגבלות או נטייה מינית, ללא קשר אם האמונה או התפיסה נכונים." ניתן לפרש איום מתוך מגעים פיזיים, הבעת פנים כעוסה, מניפולציה רגשית, אלימות מילולית, הגרמת הרגשה נמוכה, מבוכה מכוונת או תקיפה פיזית ממשית. "ההתנהגות עשויה לכלול, אך אינה מוגבלת, לצירופים, הערות גנאי או השמצות והצעות זימה, תקיפה, עיכוב או חסימת תנועה, נגיעה פוגענית או כל הפרעה פיזית בעבודה או בתנועה רגילה, ועלבונות חזותיים, כגון פוסטרים או קריקטורות גנאי." איום ברצח Ringer, Robert J. (2004). To Be or Not to Be Intimidated?: That Is the Question. M Evans & Co Inc. ISBN 1-59077-035-8. מדיה וקבצים בנושא איום בוויקישיתוף "Threat of Harm Law and Legal Definition". uslegal.com. USLegal. ארכיון מ-2016-08-16. נבדק ב-2021-07-16. "Terroristic Threat Law and Legal Definition". uslegal.com. USLegal. ארכיון מ-2017-07-04. נבדק ב-2021-07-16. "Legal Definition of Intimidate". www.lectlaw.com. ארכיון מ-2021-02-24. נבדק ב-2021-07-16. איומים מכל הסוגים - מה נחשב איום כלפי אדם, באתר הנבחרת המשפטית, ‏2020-05-31 Randall Collins, Violence: A Micro-sociological Theory (2009) "Legal Definition of Self-Defense Defense". www.lectlaw.com. ארכיון מ-2017-11-27. נבדק ב-2021-07-16. "Harassment Law and Legal Definition". uslegal.com. USLegal. ארכיון מ-2018-01-02. נבדק ב-2021-07-16.
Íslenski listinn

הרשימה האיסלנדית (באיסלנדית: Íslenski listinn) היא מצעד המוזיקה המוביל באיסלנד. הרשימה מתעדכנת מדי שבוע. רשימת סוף השנה מכילה את 40 השירים המובילים של השנה. הרשימה פורסמה באמצעות מדיות רבות לאורך השנים, כגון עיתונים, טלוויזיה ורדיו, וכיום מנחה אותה תחנת הרדיו FM 957 שבבעלות חברת המדיה סין (Sýn). המצעד, ושמו הנוכחי, הוכרזו לראשונה בעיתון DV בינואר 1993. הרשימה הייתה תוצאה של שיתוף פעולה בין DV, תחנת הרדיו פילגטייאן ומותג קוקה קולה באיסלנד. הרשימה הייתה אמורה להיות רשימה של 40 השירים המובילים ומתפרסמת בכל יום חמישי במדור המוזיקה בעיתון. לאחר הפרסום בעיתון הבוקר, ביום חמישי בערב, השירים הושמעו ברדיו בתוכנית רדיו מיוחדת בת שלוש שעות בפילגטייאן. את תוכנית הרדיו הראשונה הנחה יון אקסל אולפסון. FM957 | Hlustaðu í beinni og á upptökur, fm957.visir.is https://timarit.is/page/2608348#page/n0/mode/2up שער העיתון, 23 בינואר 1993 ערך זה הוא קצרמר בנושא איסלנד. אתם מוזמנים לתרום לוויקיפדיה ולהרחיב אותו.